**Tähtiseura-ohjelma/ Lasten ja nuorten seuratoiminta
Kehittämispolun Laatutekijä -kysymykset Tähtiseura-verkkopalvelussa**



**Johtaminen ja hallinto**

**Johtaminen**

|  |
| --- |
| **1.Seuran toiminnan arvot on määritelty*** Arvot on määritelty ja ne ohjaavat toimintaa ja ne ovat kaikkien luettavissa seuran nettisivuilta.
 |
| **2. Seuralla on toiminnan visio ja toimintasuunnitelma*** Seuralla on voimassa oleva toiminnan visio, joka ohjaa seuran toimintaa ja se on luettavissa seuran nettisivuilta. Vision toteutumiselle voi määrittää myös tavoiteajan. Seuran toiminnan tarkoitus on selkeä. Seuralla on kirjallinen toimintasuunnitelma.
 |
| **3. Seura edistää yhdenvertaisia mahdollisuuksia osallistua varallisuudesta, etnisestä alkuperästä, sukupuolesta, vammasta tai muusta yksilöön liittyvästä syystä riippumatta ja toimii syrjinnän ehkäisemiseksi*** Miten seura toimii, jos seuran toimintaan tulee/tai ON kiinnostunut tulemaan mukaan esim. vammainen harrastaja/ maahanmuuttaja/ vähävarainen harrastaja? Miten asiaan on valmistauduttu ja mitä kiinnostuneelle harrastajalle vastataan?
 |
| **4. Nuorilla on mahdollisuus vaikuttaa toimintaan yhdenvertaisesti aikuisten kanssa*** Miten nuorten ajatuksia otetaan huomioon seuran toiminnassa ja millaisia mahdollisuuksia nuorilla on vaikuttaa seuran toimintaan?
 |
| **5. Seuran toimintaa kehitetään kokoamalla säännöllistä palautetta toimintaan osallistuvilta*** Tässä voidaan hyödyntää mm. Oman seuran analyysia ja palautetta seuratoimijoilta. Tutustukaa myös muihin palautekyselyn tuloksiin esim. vanhemmat, aikuiset harrastajat, valmentajat, lapset, nuoret.
 |
| **6. Seuran johto (hallitus) arvioi omaa toimintaansa säännöllisesti** |
| **7. Seura tunnistaa paikallisen toimintaympäristön, oman roolinsa kunnassa ja mahdollisuudet toiminnan tarjoajana eri kohderyhmille*** Seura on tarkastellut omia mahdollisuuksiaan oman alueensa liikuttajana ja toimijana. Seura on tehnyt päätöksen, mille kohderyhmille seura haluaa tarjota toimintaa.
 |
| **8. Seura tekee yhteistyötä muiden toimintaympäristössä olevien tahojen kanssa*** Seura on pohtinut oman verkostonsa laajuutta, laatua ja omaa aktiivisuutta eri tahojen kanssa esim. koulut, urheiluakatemia, kunta, yritykset, muut seurat ja järjestöt
 |
| **9. Seura tunnistaa toimintaympäristön muutoksia ja mahdollisuuksia sekä uudistaa toimintaansa vastaamaan niihin*** Katsokaa oheinen video ja hyödyntäkää siihen liittyvää työkirjaa pohtiessanne seuran tulevaisuutta. Videon kesto n. 3 min
 |
| **Kirjatkaa 1-3 asiaa, jotka johtamisen teemalla on hyvin tai erinomaisesti** |
| **Kirjatkaa 1-3 asiaa, joita johtamisen teemalla pitäisi kehittää** |

**Hallinto**

|  |
| --- |
| **1.Seuralla on ajantasaiset ja tarkoituksen mukaiset säännöt*** Seuran säännöt on tarkistettu ja mm. oikeat nimenkirjoittajien tiedot ovat PRH:n rekisterissä.
 |
| **2. Seura noudattaa urheilun Reilun pelin periaatteita*** 1.Jokaisen tasavertainen mahdollisuus liikuntaan ja urheiluun, 2.Vastuu kasvatuksesta 3. Terveyden turvallisuuden ja hyvinvoinnin edistäminen 4. Rehellisyys ja oikeudenmukaisuus 5. Luonnon kunnioittaminen ja kestävään kehitykseen pyrkiminen
 |
| **3. Seuralla on 'toimintakäsikirja'*** Toimintakäsikirjaan on kirjattu seuran toimintaperiaatteet, toimintatavat- ja tarvittavat ohjeet sekä eri vastuuhenkilöiden roolit. Toimintakäsikirjan ei tarvitse olla painettu käsikirja, vaan asiat voivat olla kirjattuna seuran nettisivuilla.
 |
| **4. Seuran toiminnasta on olemassa vuosikello*** Seuran toiminnan aikatauluista kerrotaan vuosikellossa, joka löytyy nettisivuilta.
 |
| **5. Seuralla on talousohjesääntö*** Talousohjesäännössä määritellään eri hallintoelinten ja toimihenkilöiden tehtävät ja vastuut yhdistyksen taloudenhoidossa.
 |
| **6. Seuran talous on hyvin hoidettu*** Seuralla on käytössä nykyaikaiset taloushallinnon välineet, seuran rahaliikenne on ajan tasalla (laskut, verot, budjetointi, tilinpäätös….) ja seuran tulot ja menot ovat tasapainossa. Seuran varallisuus ja velat ovat tasapainossa ja seura on varautunut riskeihin.
 |
| **7. Seurassa on kirjallisesti määritelty eri vastuuhenkilöiden ja toimielinten toimenkuvat ja vastuut*** Eri henkilöiden vastuut on hyvä kirjata seuran nettisivuille.
 |
| **8. Seura on hyvä työnantaja*** Työsopimus on allekirjoitettu, työntekijälle on määritelty työnkuva, työajanseuranta on kunnossa, palkanmaksu toimii ajallaan ja työterveydenhoito on järjestetty.
 |
| **9. Seuran viimeisin toimintakertomus ja tilinpäätös on hyväksytty yhdistyksen kokouksessa*** Voidaan todeta viimeisin yhdistyksen kokouksen päivämäärä, jossa nämä on hyväksytty.
 |
| **10. Seura noudattaa rikosrekisteritaustan tarkistamisen vaativaa lakia lasten kanssa työskentelevien työssuhteisten ja vapaaehtoisten (ei pakollinen) osalta*** Laki velvoittaa rikosrekisteritaustan tarkistamisen lasten kanssa työskenteleviltä, jos heille maksetaan työstä palkkaa ja työsuhde kestää yli kolme kuukautta.
 |
| **Kirjatkaa 1-3 asiaa, jotka hallinto teemalla on hyvin tai erinomaisesti** |
| **Kirjatkaa 1-3 asiaa, joita hallinto teemalla pitäisi kehittää** |

**Viestintä ja markkinointi**

|  |
| --- |
| **1. Seuran viestinnässä käytetään kohderyhmälle sopivia viestintäkanavia.*** Viestinnässä käytettävät viestintäkanavat on valittu kohderyhmien mukaan ja ne voivat vaihdella esim. ikäryhmittäin ja harrasteryhmittäin.
 |
| **2. Viestintä on läpinäkyvää, ajantasaista, innostavaa ja vuorovaikutteista*** Viestintä kannustaa kahdensuuntaiseen vuorovaikutukseen, tieto on avointa ja se on päivitetty.
 |
| **3. Viestinnän roolit ovat selvät.*** Seurassa on selvää, kuka vastaa ulkoisesta viestinnästä (esim. media), kuka sisäisestä viestinnästä, kuka joukkueiden/ryhmien viestinnästä, kuka päivittää nettisivuja. Jos tarvitaan kriisiviestintää, niin kuka silloin viestii asioista?
 |
| **4. Seuralla on toimivat nettisivut*** Löytyykö nettisivuilta seuran yhteystiedot, miten mukaan toimintaan, toimintaperiaatteet, maksut yms? Onko seuran nettisivujen toimivuutta arvioitu, ollaanko niihin tyytyväisiä?
 |
| **5. Tähtiseura-tunnus ja -kuvaus löytyvät seuran nettisivuilta ja niitä hyödynnetään seuran viestinnässä*** Olympiakomitean nettisivuilta löytyy teksti, mitä Tähtiseura -laatumerkki tarkoittaa. Nykyisen Tähtiseuran tulee lisätä tunnus ja linkittää teksti seuran nettisivuille.
 |
| **6. Seura markkinoi aktiivisesti toimintaansa haluamilleen kohderyhmille*** Millaisia markkinointikeinoja seura käyttää tavoittaakseen halutut kohderyhmät? Kenelle, mitä, miten?
 |
| **Kirjatkaa 1-3 asiaa, jotka viestintä ja markkinointi teemalla on hyvin tai erinomaisesti** |
| **Kirjatkaa 1-3 asiaa, jotka viestintä ja markkinointi teemalla on hyvin tai erinomaisesti** |



**Urheilutoiminta**

**Seuran urheilutoiminnan yhteiset linjaukset**

|  |
| --- |
| **1. Urheilijan/liikkujan polku on kuvattu seurassa*** Kirjatussa dokumentissa näkyy mm. mitä tarjontaa seurassa on eri ikäisille ja miten siirtyä ryhmästä toiseen tavoitteen ja iän mukaan. Seuralla on ymmärrystä, mistä liikkujat/urheilijat seuraan tulevat, miten he siellä pysyvät ja mihin liikkujia tarvittaessa voi ohjata eteenpäin jos omassa seurassa ei sopivaa tarjontaa.
 |
| **2. Valmennus-/ohjauslinjaus on kuvattu*** Valmennus-/ohjauslinjaus on kuvattu kirjallisessa dokumentissa. Mikä on ohjauksen/valmennuksen punainen lanka? Miten valmennus ja ohjaustoiminta etenee eri ikäluokissa? Aikuisryhmillä on määritelty vuosikohtaiset tavoitteet.
 |
| **Kirjatkaa 1-3 asiaa, jotka seuran urheilutoiminnan yhteiset linjaukset teemalla on hyvin tai erinomaisesti** |
| **Kirjatkaa 1-3 asiaa, jotka seuran urheilutoiminnan yhteiset linjaukset teemalla on hyvin tai erinomaisesti** |

**Innostuksesta intohimoon**

|  |
| --- |
| **1. Seura on tehnyt palautekyselyt*** Lapset
* Nuoret
* Valmentajat ja seuratoimijat
* Lasten vanhemmat/huoltajat
 |
| **2. Seurassa on hyvä ja kannustava ilmapiiri*** Millainen ilmapiiri seurassa on osallistujien mielestä ja miten siihen pyritään vaikuttamaan?
 |
| **3. Lasten urheilemissa näkyy ilo ja innostus*** Miten iloon ja innostukseen pyritään vaikuttamaan? Mitä palautekyselyn tulokset kertovat lasten innostuksesta?
 |
| **4. Lapset ja nuoret pääsevät osallistumaan omaan harjoitteluun, valmennukseen ja kilpailuihin vaikuttaviin päätöksiin*** Keskustellaan auditointiin osallistuvien kanssa siitä, miten lapset voivat vaikuttaa harjoittelun sisältöihin ja mihin kilpailuihin osallistuvat
 |
| **5. Urheilun Pelisääntökeskustelut on käyty lasten ja nuorten sekä heidän vanhempiensa kanssa*** Pelisääntökeskustelut tulee käydä ennen kauden alkua sekä lasten/nuorten että heidän vanhempiensa kanssa.
 |
| **Kirjatkaa 1-3 asiaa, jotka tällä innostus teemalla on hyvin tai erinomaisesti** |
| **Kirjatkaa 1-3 asiaa, joita tällä innostus teemalla pitäisi kehittää** |

**Monipuolisista liikuntataidoista systemaattiseen harjoitteluun**

|  |
| --- |
| **1. Lasten ja nuorten kokonaisliikuntamäärää seurataan*** Miten kokonaisliikuntamääriä seurataan?
 |
| **2. Omaehtoiseen liikkumiseen kannustaminen*** Miten lapsia kannustetaan omaehtoiseen liikkumiseen?
 |
| **3. Monipuolinen liikunta*** Lapsilla, varsinkin sellaisilla, jotka harjoittelevat monta kertaa viikossa on ohjelmassa muiden lajien harjoittelua. Miten monipuolisuus näkyy harjoitusten sisällä? Seura ei estä muiden lajien harjoittelua.
 |
| **4. Harjoitukset on hyvin organisoituja*** Harjoituksissa varmistetaan, että kaikilla osallistujille tulee paljon suorituksia.
 |
| **5. Seura tarjoaa eri tavalla kehittyneille/motivoituneille tai erityistarpeita omaaville lapsille ja nuorille vaihtoehtoja harrastamiseen*** Seura voi olla profiloitunut pelkästään kilpa- tai harrasteurheiluseuraksi, mutta siitä pitää viestiä selkeästi.
 |
| **6. Lapsella ja nuorella on mahdollisuus seurata omaa kehittymistään*** Lapsen fyysisten ominaisuuksien ja taitojen kehittymistä on mahdollisuus seurata joka lajin omia testejä hyödyntäen tai kasva urheilijaksi -palvelua hyödyntäen.
 |
| **Kirjatkaa 1-3 asiaa, jotka tällä monipuolisista liikuntataidoista systemaattiseen harjoitteluun teemalla on hyvin tai erinomaisesti** |
| **Kirjatkaa 1-3 asiaa, joita tällä monipuolisista liikuntataidoista systemaattiseen harjoitteluun teemalla pitäisi kehittää** |

**Urheilulliset elämäntavat**

|  |
| --- |
| **1. Urheilullisten elämäntapojen edistäminen*** Miten edistetään urheilullisia elämäntapoja (lepo, ravinto, päihteettömyys, henkinen hyvinvointi, riittävä liikunta) ja miten niiden toteutumista seurataan?
 |
| **2. Urheilullisista elämäntavoista viestiminen*** Miten lapsille, valmentajille ja vanhemmille viestitään urheilullisista elämäntavoista?
 |
| **3. Monipuolisen harjoittelun merkityksestä sekä lasten kehityseroista viestiminen vanhemmille*** Miten vanhemmille on viestitty näistä asioista?
 |
| **4. Toiminnassa mukana olevien aikuisten esimerkillisyys*** Käyttäytyvätkö toiminnassa mukana olevat aikuiset esimerkillisesti ollessaan mukana seuran tilaisuuksissa ja kilpailumatkoilla? Pelisääntömateriaaleista löytyy paljon tähän liittyvää materiaalia.
 |
| **5. Antidopingasiat tutuiksi*** Onko nuorten kilpaurheilijoiden kanssa keskusteltu antidopingasioista?
 |
| **Kirjatkaa 1-3 asiaa, jotka tällä urheilulliset elämäntavat teemalla on hyvin tai erinomaisesti:** |
| **Kirjatkaa 1-3 asiaa, jotka tällä urheilulliset elämäntavat teemalla on hyvin tai erinomaisesti:** |

**Kilpaileminen ja harrastaminen**

|  |
| --- |
| **1. Kilpaileminen ja harrastaminen on innostavaa*** Miten kilpaileminen ja harrastaminen pidetään lapsille innostavana?
 |
| **2. Kilpailuihin osallistuminen*** Onko seurassa toimintatapaa, miten päätetään mihin kisoihin ja turnauksiin osallistutaan? Kuunnellaanko näissä asioissa vanhempia ja lapsia?
 |
| **3. Kaikilla mahdollisuus osallistua*** Onko kaikilla halukkailla mahdollisuus osallistua kilpailuihin?
 |
| **4. Tasojoukkueiden/-ryhmien muodostaminen*** Mikäli seurassa on tasojoukkueita/-ryhmiä, niin miten ne muodostetaan, onko käytännöistä sovittu etukäteen, onko niistä tiedotettu perheitä ja miten ryhmistä toiseen siirtyminen on mahdollista?
 |
| **5. Kilpailufiilikset*** Kuullaanko seurassa lasten palautteita kilpailuihin osallistumisesta? Miltä kilpaileminen lapsista tuntui ja miten tyytyväinen lapsi on omaan suoritukseen?
 |
| **6. Kilpailusuoritusten arviointi*** Miten varmistetaan, että painopiste kilpailujen onnistumisen arvioinnissa on suoritusten arvioinnissa eikä tulosluettelossa?
 |
| **7. Harrastaminen on arvokasta*** Miten osoitetaan, että on myös arvokasta harrastaa ilman kilpailemista
 |
| **Kirjatkaa 1-3 asiaa, jotka tällä kilpaileminen ja harrastaminen teemalla on hyvin tai erinomaisesti** |
| **Kirjatkaa 1-3 asiaa, joita tällä kilpaileminen ja harrastaminen teemalla pitäisi kehittää** |



**Seuran ihmiset**

**Voimavarat**

|  |
| --- |
| **1. Seurassa tunnistetaan erilaisten toimijoiden tarve, roolit ja vastuunjako*** Seurassa on arvioitu, millaisiin tehtäviin tarvitaan henkilöitä nyt ja lähitulevaisuudessa. Miten tehtävien jakaminen heidän kesken toimii ja onko tehtävien kuormittavuus sopiva?
 |
| **2. Seurassa on toimintatapa, miten uusia toimijoita löydetään riittävästi eri rooleihin*** Seurassa kysytään jäsenistön kiinnostusta toimia eri tehtävissä sekä halukkuutta antaa omaa osaamistaan seuran käyttöön. Seura pyrkii rekrytoimaan uusia toimijoita myös seuran ulkopuolelta.
 |
| **3. Seurassa on toimintatapa, miten uudet toimijat perehdytetään toimintaan*** Miten seurassa perehdytetään toimijat uuteen tehtävään ja kenen vastuulla perehdytys on? Seura varmistaa vastuuhenkilöiden tietämyksen seuran toiminnasta.
 |
| **4. Seurassa on toimintatapoja, joilla mahdollistetaan liikkujien ja toimijoiden osallisuus ja vaikuttamismahdollisuudet seuran toimintaan*** Miten seurassa pyritään innostamaan liikkujia ja toimijoita luomalla osallistumisen ja vaikuttamisen paikkoja?
 |
| **5. Seurassa kiitetään ja palkitaan toimijoita*** Millainen kiittämiskulttuuri seurassa on ja miten toimijoita palkitaan?
 |
| **6. Seuran ohjaajat ja valmentajat sekä muut seuratoimijat ovat koulutettuja ja heidän osaamisen kehittäminen on suunnitelmallista ja sitä tuetaan*** Onko seuralla olemassa rekisteri seuran ohjaajista ja valmentajista ja heidän koulutustasostaan? Miten seurassa varmistetaan ohjaajien, valmentajien ja muiden toimijoiden osaamisen kehittyminen?
 |
| **Kirjatkaa 1-3 asiaa, jotka tällä voimavarat teemalla on hyvin tai erinomaisesti** |
| **Kirjatkaa 1-3 asiaa, joita tällä voimavarat teemalla pitäisi kehittää** |

**Yhteisöllisyys**

|  |
| --- |
| **1. Seura panostaa yhteisöllisyyteen ja tekee seuraa tutuksi jäsenilleen*** Miten seurassa mahdollistetaan yhteisöön kuulumisen kokemus jokaiselle mukana olevalle esim. kohtaamisten ja tapahtumien kautta?
 |
| **2. Seurassa on hyväksyvä ja kannustava ilmapiiri** |
| **3. Seura tarjoaa harrastajille mahdollisuutta osallistua monipuolisesti seuran toimintaan*** Miten seura mahdollistaa osallistumisen seuran toimintaan toimijana, kannustajana, vaikuttajana sekä antaa mahdollisuuden jakaa ja kehittää osaamistaan?
 |
| **4. Seuralla on tunnistettava seuraidentiteetti, josta seura on ylpeä*** Miten seura on rakentanut omaa seuraidentiteettiään?
 |
| **Kirjatkaa 1-3 asiaa, jotka tällä yhteisöllisyys teemalla on hyvin tai erinomaisesti** |
| **Kirjatkaa 1-3 asiaa, joita tällä yhteisöllisyys teemalla pitäisi kehittää** |



**Aineelliset resurssit**

**Talous**

|  |
| --- |
| **1. Seuran talous on tasapainossa suhteessa toiminnan tavoitteisiin*** Mistä kuluja syntyy? Mistä tuotot tulevat? Ja miten näitä tulee muuttaa tavoitteiden suunnassa? Talous on ennustettavaa.
 |
| **2. Seura on määrittänyt toimintaansa sopivat varainhankinnan muodot*** Esim. jäsenmaksut, sponsorointituotot, rahankeräys, kaupallinen toiminta, julkinen/kunnallinen rahoitus. Varainhankinnan vastuut ja roolit on sovittu.
 |
| **3. Seura noudattaa maltillisuutta osallistujien kustannuksissa*** Seura pyrkii hillitsemään kustannuksia. Seuralla on toimintatapa vähävaraisten tukemiseen.
 |
| **4. Seura toimii resurssien kannalta järkevästi talouden ja ympäristön näkökulmasta*** Seura järjestää kimppakyytejä, välineiden kierrätystä ja muita toimia resurssien fiksuun hyödyntämiseen.
 |
| **Kirjatkaa 1-3 asiaa, jotka tällä talous teemalla on hyvin tai erinomaisesti** |
| **Kirjatkaa 1-3 asiaa, joita tällä talous teemalla pitäisi kehittää** |

**Olosuhteet**

|  |
| --- |
| **1. Seuralla on tarkoituksenmukaiset olosuhteet omiin mahdollisuuksiin ja tavoitteisiin nähden** |
| **2. Seuralla on tarkoituksenmukaiset välineet tavoitteisiin nähden** |
| **3. Seura varmistaa omalta osaltaan sekä yhteistyössä toimintaympäristön kanssa, että olemassa olevia tiloja ja välineitä käytetään parhaalla mahdollisella tavalla*** Mm. tilojen ja välineiden käytön optimointi ja joustavuus niiden käytössä. Proaktiivisuus esim. kuntaan tilojen hankkimiseen ja käyttöön liittyen.
 |
| **4. Seura on aloitteellinen olosuhteiden kehittämistyössä ja toimii tarvittaessa yhteistyössä muiden olosuhteista vastaavien tahojen kanssa*** Seura tuntee kunnan liikuntapaikkasuunnitelman ja on tarvittaessa mukana suunnittelussa ja pyrkii vaikuttamaan päätöksentekoon.
 |
| **5. Seuran tilat ja välineet ovat turvalliset*** Seurassa on käyty läpi tiloihin ja välineisiin liittyvät turvallisuusasiat.
 |
| **Kirjatkaa 1-3 asiaa, jotka tällä olosuhteet teemalla on hyvin tai erinomaisesti** |
| **Kirjatkaa 1-3 asiaa, joita tällä olosuhteet teemalla pitäisi kehittää** |